- Hindi News
- National
- डीएसएसएसबी भर्ती परीक्षा : मंडावली सेंटर पर हंगामा, थाने में शिकायत दर्ज
डीएसएसएसबी भर्ती परीक्षा : मंडावली सेंटर पर हंगामा, थाने में शिकायत दर्ज
नई दिल्ली | दिल्लीमहिला एवं बाल विकास विभाग में सुपरवाइर पद के लिए रविवार को दिल्ली अधीनस्थ सेवा चयन बोर्ड (डीएसएसएसबी) ने परीक्षा आयोजित कराई थी। 38 महिलाएं मंडावली के सरकारी स्कूल में परीक्षा देने पहुंची थीं, लेकिन 14 ही परीक्षा दे पाईं। यहां अभ्यर्थियों से पोस्टकार्ड साइज फोटो और नाम लिखा हुआ एक पेपर मांगा गया। इसको लेकर यहां अभ्यर्थियों ने हंगामा किया। उनका कहना था कि डीएसएसएसबी की ओर से उन्हें इसकी पूर्व में कोई सूचना नहीं दी गई थी। इसकी वजह से उनकी परीक्षा छूट गई। वहीं, परीक्षा केंद्र के अधिकारियों का कहना है कि हमने क्या गलत किया। डीएसएसएसबी की ओर से जो निर्देश दिए गए हैं, उनका पालन कराना हमारी जिम्मेदारी थी। नत्थू कालोनी से आई कविता, शालीमार गार्डन से आई कामनी शर्मा और बदरपुर से आई किरण मजूमदार ने कहा कि 6 बाय 4 का पोस्टकार्ड फोटो मांगा गया। कोई अपना 6 बाय 4 साइज का फोटो हमेशा लेकर चलता है क्या। अचानक ऐसी डिमांड करना गलत था। डीएसएसएसबी की फ्लाइंग टीम के अधिकारियों ने परीक्षार्थियों को एंट्री ही नहीं करने दिया। साफ कहा कि पहले आप रोल नंबर के साथ एक पेपर पर नाम और पोस्टकार्ड साइज का फोटो लगाकर लाओ। कविता ने कहा कि इस बारे में मंडावली थाने में भी परीक्षार्थियों की ओर से शिकायत दी गई है।
tgl_Latn sot_Latn bho_Deva bho_Deva hin_Deva